b'\n_START_ARTICLE_\nStanis\xc5\x82aw Bobak\n_START_PARAGRAPH_\nStanis\xc5\x82aw Bobak (12. maaliskuuta 1956 \xe2\x80\x93 12. marraskuuta 2010) oli puolalainen m\xc3\xa4kihypp\xc3\xa4\xc3\xa4j\xc3\xa4, jonka uran parhaat vuodet ajoittuivat 1970- ja 1980-lukujen vaihteen tienoille._NEWLINE_Bobak voitti urallaan yhden maailmancupin osakilpailun tammikuussa 1980 kotimaisemissaan Zakopanessa, ja saavutti kaikkiaan kuusi palkintokorokesijoitusta. Maailmancupin kaudella 1979\xe2\x80\x931980 h\xc3\xa4n sijoittui kokonaispisteiss\xc3\xa4 kolmanneksi. Bobakin paras saavutus arvokisoista on K70-m\xc3\xa4en kymmenes sija 1980 olympialaisista Lake Placidista. Puolan mestaruuden Bobak voitti nelj\xc3\xa4sti sek\xc3\xa4 normaali- ett\xc3\xa4 suurm\xc3\xa4est\xc3\xa4.'